Jeesus astui veneeseen, ja opetuslapset seurasivat häntä.
Järvellä nousi äkkiä ankara myrsky.
Aallot löivät yli veneen, -
mutta Jeesus nukkui.
Silloin opetuslapset herättivät hänet ja sanoivat: -
"Herra, pelasta meidät! Me hukumme."
"Miksi te noin pelkäätte, vähäuskoiset?" Jeesus sanoi.
Sitten hän nousi ja nuhteli tuulta ja aaltoja, -
ja tuli aivan tyven.
Ihmiset hämmästyivät ja sanoivat: "Mikä tämä mies on?
Häntähän tottelevat tuulet ja aallotkin."
Kun Jeesus tuli toiselle rannalle Gadaran alueelle, -
häntä vastaan tuli hautaluolista kaksi pahojen henkien vaivaamaa miestä.
Nämä olivat niin väkivaltaisia, ettei kukaan voinut kulkea sitä tietä.
He huusivat: "Mitä sinä meistä tahdot, Jumalan Poika?
Oletko tullut tänne kiduttamaan meitä jo ennen määräaikaa?"
Jonkin matkan päässä oli suuri sikalauma laitumella.
Pahat henget pyysivät Jeesukselta: -
"Jos ajat meidät pois, niin lähetä meidät sikalaumaan."
"Menkää!" Jeesus sanoi.
Silloin henget lähtivät miehistä ja menivät sikoihin, -
ja koko lauma syöksyi jyrkännettä alas järveen ja hukkui.
Sikopaimenet lähtivät pakoon.
He menivät kaupunkiin ja kertoivat, kuinka oli käynyt -
ja mitä pahojen henkien vaivaamille oli tapahtunut.
Silloin kaikki lähtivät kaupungista Jeesusta vastaan.
Kun he näkivät hänet, he pyysivät häntä poistumaan siltä seudulta.
Jeesus astui veneeseen, meni järven yli ja tuli kotikaupunkiinsa.
Siellä ihmiset toivat hänen luokseen halvaantuneen, joka makasi vuoteella.
Kun Jeesus näki heidän uskonsa, hän sanoi halvaantuneelle: -
"Ole rohkealla mielellä, poikani, sinun syntisi annetaan anteeksi."
Jotkut lainopettajat sanoivat silloin itsekseen: -
"Tuohan herjaa Jumalaa."
Mutta Jeesus näki, mitä he ajattelivat, ja sanoi: -
"Miksi teillä on pahoja ajatuksia sydämessänne?
Kumpi on helpompaa, sanoa: ’Sinun syntisi annetaan anteeksi’,
vai sanoa: ’Nouse ja kävele’?
Mutta jotta te tietäisitte, että Ihmisen Pojalla on valta -
antaa maan päällä syntejä anteeksi"
― hän puhui nyt halvaantuneelle ―
"nouse, ota vuoteesi ja mene kotiisi."
Silloin mies nousi ja lähti kotiinsa.
Tämän nähdessään kansa pelästyi ja ylisti Jumalaa, -
joka oli antanut ihmisille sellaisen vallan.